**14.06.2022(1)**

**E-pasta nosaukums**

Par gripas epidēmijas beigām

**E-pasta teksts**

Nacionālais veselības dienests pārsūta informāciju no Slimību profilakses un kontroles centra:

Par gripas epidēmijas beigām

Slimību profilakses un kontroles centrs (turpmāk – Centrs), pamatojoties uz Ministru kabineta 2006. gada 21. novembra noteikumiem Nr. 948 „Noteikumi par gripas pretepidēmijas pasākumiem” [1] (turpmāk – Noteikumi), informē, ka saskaņā ar gripas monitoringa datiem divu nedēļu laikā - 2022. gada 22. un 23. nedēļa (no 30. maija līdz 12. jūnijam) gripas intensitāte jeb pacientu skaits, kuri vērsušies pēc medicīniskās palīdzības ģimenes ārstu praksēs un kuriem klīniski diagnosticēta gripa, nevienā no desmit monitoringā iesaistītajām teritorijām nebija pārsniegusi 100 gadījumus uz 100 000 iedzīvotājiem. Saskaņā ar Noteikumu 8.1 punktā noteikto Centrs paziņo par gripas epidēmijas beigām 2022. gada 15. jūnijā. Informācija par gripas monitoringa datiem un paziņošana par epidēmijas beigām tiek ievietota Centra tīmekļa vietnē <https://www.spkc.gov.lv/lv/aktualitates/preses-relizes>.

Plašāka informācija par gripas izplatību Latvijā, epidemioloģisko situāciju Eiropā un citur pasaulē tiek publicēta iknedēļas Epidemioloģijas biļetenos Centra interneta vietnē: <https://www.spkc.gov.lv/lv/statistika-un-petijumi/infekcijas-slimibas/epidemiologijas-bileteni1/gripa-un-aaei>.